Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 2394

2. § Az R. 11. §-ának (2) bekezdése helyébe a következõ rendelkezés lép: „(2) Az adóraktári adójegy-felhasználó a fizetési kötelezettségének (1) bekezdés szerinti csökkentését vagy viszszatérítését a tárgyhóban bekövetkezett esetekre havonta, a tárgyhót követõ hó 5-éig, a hatósági felügyeletet ellátó vámhivatal jóváhagyásával kérheti a 16. számú vámhivataltól. A sértetlen állapotú adójegy visszaadása esetén a fizetési kötelezettség csökkentését vagy a visszatérítést arra a hónapra vonatkozóan lehet — a tárgyhót követõ hó 5-éig, a hatósági felügyeletet ellátó vámhivatal jóváhagyásával — kérni, amelyben az adójegy utáni fizetési kötelezettség halasztása lejár. A kérelemben az (1) bekezdés szerinti bontásban adójegyfajtánként, ezen belül kiskereskedelmi ár/darab bontásban és összesítve kell az adójegyek által képviselt általános forgalmi adó és jövedéki adó értékét megadni. A kérelemhez az (1) bekezdés b) pontja szerinti esetben csatolni kell az adójegy elõállítási költsége megfizetésének a 2. § (11) bekezdésében foglaltak szerinti igazolását is.”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes